Другі накірунак кампаніі прадугледжвае шэраг сацыяльна-гумарыстычных флэшмобаў, якія маюць адлюстраваць сённяшняе становішча тых, хто вучыцца ў вышэйшых навучальных установах. У прыватнасці, ёсць намер зладзіць збор подпісаў за тое, каб іншагароднім студэнтам кампенсавалі арэнду жылля, бо зараз гэтая працэдура вельмі складаная і па ўсёй Беларусі рэальную кампенсацыю атрымалі толькі некалькі асобаў.